само чрез синтероване, не са обмазани и не са със сърцевина от флюсов материал. Те са с тъпи краища (т.е. не са със заострени върхове) и са индивидуално маркирани с цвят. Цветната маркировка указва легиращия елемент и съдържанието на волфрам. Прътите се опаковат на партиди.
 Прътите са проектирани да се заострят и използват като електроди за заваряване ВИГ (волфрам в защитна среда от инертен газ). Целта на електрода по време на този заваръчен процес е да се образува волтовата дъга между електрода и обработвания детайл. По време на процеса електродът не се топи; т.е. той не се хаби.
 8101 99 10
 Класирането се определя от общи правила 1 и 6 за тълкуване на Комбинираната номенклатура, забележка 3 и забележка 5, буква а) към раздел XV, забележка 1, буква г) към глава 74, забележка 1 към подпозициите на глава 81 и от описанията на кодове по КН 8101 , 8101 99 и 8101 99 10 .
 Прътите трябва да преминат през специален процес на шлифоване на върха, за да се получи формата на върха, необходима за превръщането им в електроди, които са подходящи за използване за заваряване от вида ВИГ. Поради това, при представяне пред митническите органи, обективните характеристики на изделието не са тези на електродите за заваряване, предназначени за машините за заваряване от позиция 8515 . Следователно се изключва класиране като части за машини или апарати за електродъгово заваряване на метали от позиция 8515 .
 Като се имат предвид обективните му характеристики и свойства, изделието съответства на текста на позиция 8101 , която включва волфрам и изделия от волфрам. (Вж. също първия параграф от Обяснителните бележки към Хармонизираната система (ОБХС) за позиция 8101 , в който се посочва, че волфрамът под формата на валцовани или изтеглени пръти попада в тази позиция. Тази разпоредба е в съответствие и с първия параграф от ОБХС за позиция 8311 , съгласно който електродите от неблагородни метали, които не са обмазани или не са със сърцевина от флюсов материал, се изключват от позиция 8311 и се класират в съответните глави в зависимост от материала, от който са изработени.)
 Следователно изделието трябва да бъде класирано в код по КН 8101 99 10 като пръти, различни от получените само чрез синтероване, от волфрам.
 